Det er allerede velkjent at det sørafrikanske gründerikonet Elon Musk balanserer tiden sin mellom elbilselskapet Tesla og rakettprodusenten SpaceX, ispedd hobbyprosjekter som for eksempel Hyperloop.

En artikkel i Wall Street Journal tirsdag avslørte imidlertid at Musk nå er i gang med enda et prosjekt, noe Musk senere bekreftet på sin egen Twitter-profil.

Profil Navn: Elon Musk Alder: 45 år Aktuell: Gründeren av elbilprodusenten Tesla Motors er blitt en av president Donald J. Trumps viktige kontakter fra næringslivet. Aksjekursen til Tesla har steget kraftig den siste halvannen måneden. Bakgrunn: Sør-Afrika-fødte Elon Musk regnes av mange som Silicon Valleys nye Steve Jobs. 45-åringen er dollarmilliardær etter å ha stått bak flere store etableringer. Mest kjent er han for Tesla Motors som er blitt verdens største elbilsuksess. Men Musk er også kjent for å ha vært med å etablere PayPal, rakettselskapet SpaceX og Solar City. Målet for rakettvirksomheten er mennesker på Mars. Musk, som vokste opp i Pretoria i Sør-Afrika, var ikke mer enn 17 år da han kjøpte enveisbillett til Canada for å slippe unna førstegangstjenesten i det sørafrikanske apartheidregimet. I Canada levde han nærmest fra hånd til munn før han kom seg inn på et amerikansk universitet. Der forbløffet han både medelever og lærere med sin glitrende intelligens. Kanskje ikke så rart etter at han allerede som åtte- eller niåring hadde pløyet seg gjennom «Encyclopedia Britannica».

Selskapet har fått navnet Neuralink, og ifølge Musk vil det komme mer informasjon om det i neste uke.

Ifølge BBC er målet at selskapet skal produsere teknologi som skal gi små elektroder, som kan implanteres i menneskers hjerne.

Musk skal selv stå bak finansieringen av selskapet.

Frykter kunstig intelligens

Daily Mail refererte i februar til en konferanse der Musk snakket om sin egen frykt for «dyp» kunstig intelligens, som er «smartere enn det smarteste mennesket på jorden».

Artikkelen fortsetter under annonsen

Musk mener at mennesker kan bli utkonkurrert av maskiner på grunn av hurtigheten

- Over tid tror jeg vil se en nærmere sammenslåing av biologisk intelligens og digital intelligens. Et slags grensesnitt med høy båndbredde med hjernen vil være noe som kan føre til en symbiose mellom menneskelig og maskinintelligens, sa Musk ifølge Daily Mail.(Vilkår)Copyright Dagens Næringsliv AS og/eller våre leverandører. Vi vil gjerne at du deler våre saker ved bruk av lenke, som leder direkte til våre sider. Kopiering eller annen form for bruk av hele eller deler av innholdet, kan kun skje etter skriftlig tillatelse eller som tillatt ved lov. For ytterligere vilkår se her.